**Ludwig Persson** (s. 8. lokakuuta 2003 Göteborg, Ruotsi) on ruotsalainen jääkiekkoilija, joka pelaa Mestis-joukkue Iisalmen Peli-Karhuissa lainalla NHL-seura Washington Capitalsista. Hän on pelipaikaltaan keskushyökkääjä, mutta Persson osaa pelata myös laidassa.

Ura
---

### Seuraura

Persson on Hisingens IK:n kasvatti. Hän toimi kaudella 2016–2017 seuran U16-kakkosjoukkueen varakapteenina. Persson siirtyi kaudeksi 2017–2018 Kungälvs IK:n junioreihin, josta hän siirtyi kaudeksi 2018–2019 Frölunda HC:hen. Persson toimi seuran U16-joukkueen varakapteenina. Hän voitti kauden päätteeksi sekä J18 Allsvenskanin että U16 SM:n mestaruuden. Persson voitti samalla kaudella myös Göteborgin joukkueessa TV-Puckenin mestaruuden. Hän voitti kahdeksalla osumallaan turnauksen pudotuspelien maalipörssin. Persson palkittiin TV-Puckenin parhaana hyökkääjänä Sven Tumbas Stipendiumilla. Kaudella 2019–2020 hän jakoi J18 Elitissä 13 osumallaan Frölundan J18-joukkueen sisäisen maalipörssin voiton Fabian Lysellin ja Noah Hasan kanssa. Persson pelasi osan kaudestaan myös seuran J20-joukkueessa, mutta hän debytoi myös Frölundan SHL-joukkueessa vain 16 vuoden, kolmen kuukauden ja kolmen päivän ikäisenä 11. tammikuuta 2020 vieraissa Örebro HK:ta vastaan. Perssonista tuli kaikkien aikojen nuorin seurassa SHL-debyyttinsä tehnyt pelaaja, sillä ennätyksen edellinen haltija Kristian Vesalainen oli debytoidessaan häntä 49 päivää vanhempi. Persson merkittiin Frölundan nelosketjun vasempaan laitaan Nicklas Lasun ja Mats Rosseli Olsenin viereen. Hän sai ottelussa jääaikaa 3.04 minuuttia. Ottelu jäi Perssonille kauden ainoaksi SHL:ssä.

Alkukaudella 2020–2021 Persson vietti pääasiassa Frölundan J20-joukkueessa, kunnes Ruotsin juniorisarjat keskeytettiin koronavirusrajoitusten vuoksi jo lokakuun 2020 lopulla. Hän pelasi Frölundan SHL-joukkueessa 13 runkosarjaottelua tehopistein 1+1=2. Persson teki SHL-uransa avausmaalin kauden kuudennessa ottelussaan 10. joulukuuta 2020 vieraissa HV71:tä vastaan. Hän keräsi ottelusta teholukeman +2. Perssonin ja Liam Dower Nilssonin vastuu väheni, kun Frölunda sai pelaajia takaisin alle 20-vuotiaiden MM-kilpailuissa, joten tammikuussa 2021 seura lainasi kaksikon Ruotsin kolmanneksi korkeimmalle sarjatasolle HockeyEttan-joukkue Hanhals IF:ään. Persson pelasi siellä loppukaudella 11 runkosarjaottelua tehopistein 3+2=5. Kaudella 2021–2022 hän pelasi Frölundan SHL-joukkueessa kymmenen runkosarja- ja yhden Mestarien liigan ottelun ilman tehopisteitä. Persson pelasi suurimman osan kaudestaan seuran J20-joukkueessa. Hän sijoittui tehoilla 25+36=61 koko J20 Nationellin pistepörssissä toiseksi edellään vain IK Oskarshamnin Nils Bolin.

Maaliskuussa 2022 Persson teki Frölundan kanssa kaksivuotisen SHL-sopimuksen. Huhtikuussa seura lainasi hänet alustavasti koko kauden 2022–2023 kattavalla sopimuksella sarjatasoa alemmas HockeyAllsvenskan-joukkue BIK Karlskogaan. Heinäkuussa Persson teki kolmivuotisen NHL-tulokassopimuksen Washington Capitalsin kanssa. Hänen kausipalkkansa NHL:n puolella kahdella ensimmäisellä kaudella on 775 000 dollaria ja kolmannella kaudella 800 000 dollaria. AHL:n puolella Perssonin kausipalkka on 82 500 dollaria. Hän pelasi kauden 2022–2023 pääasiassa lainalla BIK:ssa, jossa Persson pelasi ensimmäisellä kokonaisella kaudellaan miesten peleissä toi 45 runkosarjaottelua tehopistein 4+11=15 ja neljä playoff-ottelua ilman tehopisteitä. Hän pelasi kauden aikana myös yhden SHL-ottelun Frölundassa. BIK:n kauden päätyttyä huhtikuussa 2023 Persson liittyi AHL-joukkue Hershey Bearsin vahvuuteen. Hän ei kuitenkaan pelannut siellä loppukaudella otteluakaan.

Elokuussa 2023 Washington Capitals lainasi Perssonin kauden 2023–2024 kattavalla sopimuksella Mestis-joukkue Iisalmen Peli-Karhuihin.

### Maajoukkueura

Persson pelasi alle 18-vuotiaiden MM-kilpailuissa vuonna 2021, jolloin hän voitti pronssia. Persson valittiin Kanadaa vastaan pelatun alkulohkon ottelun päätteeksi Ruotsin ottelun parhaaksi pelaajaksi. Hän pelasi myös World U-17 Hockey Challengessa vuonna 2019. Yhteensä Persson on pelannut 12 nuorten ja 30 poikien maaottelua.

Muuta
-----

Perssonin pikkuveli Alfred pelaa puolustajana Frölunda HC:n J18-joukkueessa.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2019–2020 | Frölunda HC | SuperElit | 7 | 1 | 0 | 1 | 4 | – | – | – | – | – |
|  | Frölunda HC | SHL | 1 | 0 | 0 | 0 | 0 | – | – | – | – | – |
| 2020–2021 | Frölunda HC | J20 Region | 3 | 2 | 2 | 4 | 0 | – | – | – | – | – | U18 | 7 | 2 | 2 | 4 | 0 |
|  | Frölunda HC | J20 Nationell | 17 | 5 | 9 | 14 | 6 | – | – | – | – |  |
|  | Frölunda HC | SHL | 13 | 1 | 1 | 2 | 0 | – | – | – | – | – |
|  | Hanhals IF | HockeyEttan | 11 | 3 | 2 | 5 | 2 | – | – | – | – | – |
| 2021–2022 | Frölunda HC | J20 Nationell | 41 | 25 | 36 | 61 | 16 | 3 | 3 | 0 | 3 | 2 |
|  | Frölunda HC | SHL | 10 | 0 | 0 | 0 | 2 | – | – | – | – | – |
| 2022–2023 | Frölunda HC | SHL | 1 | 0 | 0 | 0 | 0 | – | – | – | – | – |
|  | BIK Karlskoga | Allsvenskan | 45 | 4 | 11 | 15 | 0 | 4 | 0 | 0 | 0 | 2 |
| 4 kautta | yhteensä | SHL | 25 | 1 | 1 | 2 | 2 | – | – | – | – | – |
| 1 kausi | yhteensä | Allsvenskan | 45 | 4 | 11 | 15 | 0 | 4 | 0 | 0 | 0 | 2 |

Lähteet
-------

* Ludwig Persson The Internet Hockey Databasessa (englanniksi)
* Ludwig Persson Eurohockey-sivustolla (englanniksi)
* Ludwig Persson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Ludwig Persson *Elite Prospects*. Everysport Media Group AB.  (englanniksi)
2. ↑  Elite Prospects - Frölunda HC J18 *eliteprospects.com*. Everysport Media Group AB. Viitattu 24.8.2023. (englanniksi)
3. ↑  Olausson, Robin: 16-årige talangen får SHL-debutera – blir yngst någonsin *hockeysverige.se*.  11.1.2021. Everysport Media Group AB. Viitattu 24.8.2023. (ruotsiksi)
4. ↑  ÖHK - FRÖ (Line Up) *stats.swehockey.se*.  11.1.2020. Svenska Ishockeyförbundet. Viitattu 24.8.2023. (englanniksi)
5. ↑  Ludwig Persson *old.shl.se*. SHL AB. Viitattu 24.8.2023. (ruotsiksi)
6. ↑  Ludwig Persson *old.shl.se*. SHL AB. Viitattu 24.8.2023. (ruotsiksi)
7. ↑  Inför Borås HC – nya spelare i truppen *hockeyettan.se*.  13.1.2021. Hockeyettan. Viitattu 24.8.2023. (ruotsiksi)
8. ↑  Elite Prospects - J20 Nationell Stats 2021-2022 *eliteprospects.com*. Everysport Media Group AB. Viitattu 24.8.2023. (englanniksi)
9. ↑  Pettersson Kymmer, Peter: Kvintett förlänger *frolundahockey.com*.  18.3.2022. Frölunda Hockey Club. Viitattu 24.8.2023. (ruotsiksi)
10. ↑  Kymmer, Peter: Persson lånas ut *frolundahockey.com*.  30.4.2022. Frölunda Hockey Club. Viitattu 24.8.2023. (ruotsiksi)
11. ↑  Capitals sign Ludwig Persson *nhl.com/capitals*.  15.7.2022. ARLINGTON, Va.:  Washington Capitals. Viitattu 24.8.2023. (englanniksi)
12. ↑  Capitals Re-assign Ludwig Persson from BIK Karlskoga to Hershey *nhl.com/capitals*.  7.4.2023. ARLINGTON, Va.:  Washington Capitals. Viitattu 24.8.2023. (englanniksi)
13. ↑  Lahtinen, Matias: Washington Capitalsin ruotsalaislupaus Ludwig Persson siirtyy IPK:hon – "Hänellä on jääkiekon lajitaidot loistavalla tasolla" *Jatkoaika.com*.  23.8.2023. Jatkoaika r.y. Viitattu 24.8.2023.
14. ↑  BEST PLAYER OF THE GAME SELECTED BY THE TEAM (pdf) *iihf.com*.  6.5.2021. IIHF. Viitattu 16.8.2021. (englanniksi)
15. ↑  Ludwig Persson *Elite Prospects*. Everysport Media Group AB.  (englanniksi)